Sojuz 11

Sojuz 11 var det første Sojuz-fartøyet som lyktes med å koble seg opp mot romstasjonen Saljut 1. De tre kosmonautene om bord, Georgij Dobrovolski, Viktor Pazajev og Vladislav Volkov ble dermed de første menneskene til å oppholde seg i en romstasjon.

Sojuz 11 ble skutt opp den 6. juni 1971 fra Kosmodrom Bajkonur og koblet seg til Saljut 1 dagen etter, den 7. juni 1971 og var om bord i romstasjonen i 22 dager. Ved tilbakekomsten den 30. juni 1971 omkom de tre kosmonautene av oksygenmangel. En luftventil som skulle utlikne trykket ved landing, hadde åpnet før den skulle og dermed slapp det ut luften i verdensrommet.

Kosmonautene ble gravlagt på statens bekostning.

Romkapselen ble i ettertid endret, slik at det bare var plass til to mann, begge med romdrakter. Dette for å økning sikkerheten til kosmonautene. 

Romfartsulykker
Romutforskning i 1971
Sojuz-programmet